 waxaan marka hore idiinka mahadcelinayaa adeegaan latalinta iyo howshan fiican ee aad haysaan, marka labaad, waxaan ahay gabar 18 jir ah, waxay hooyaday dhashay kaligey, waxaan la noolahay hooyadey, waxaan ku soo qaatay noloshayda muran iyo rabshado aabe iyo hooyo dhexmaraya, waxaan habeen walba ku toosi jiray dagaal, waxay kala tageen anigoo 8 sano jira, kadibna waxaa lagu murmay qofka i korinaya, aabahay wuxuu yiri hadii aadan gabadhayda isiin kugu biili mayo, hooyaday way i qaadatay, waxaan nolosha barkeed ku jiray wareer, hooyaday ma ogola inaan aabahay xiriiriyo, isaguna wuxuu i dhahaa ii imow oo isoo booqo, waxaan ku jiray kala jiidasho, labadoodaba waa waalidkey, midkoodna kama maarmo, waxaan dareemayaa qof aan deganayn, waxbarashadana waxaan uga haray dugsi dhexe, waan jeclahay inaan sameeyo horumar fiican, laakiin waxaan wakhtigeyga ku dhamaystay fakar iyo sidii aan aabe iyo hooyo u heshiisiin lahaa, waana arin aan suurtogal ahayn, waxaan doonayaa inaan mustaqbalka dhow guursado, laakiin guurka ma jecli, markasta oo aan ka fakaro guurkana waan sii nacayaa, maxaa yeelay waxaa igu weyn wixii aan soo arkay, fadlan waxaan doonayaa in la icaawiyo oo talooyin la iga siiyo sidii aan hooyo iyo aabe u heshiisiin lahaa, aniguna aan nafteyda wax uga badeli lahaa! 